CELEX: 22013D0026
Language: hr
Date: 2013-02-01 00:00:00
Title: Odluka Zajedničkog odbora EGP-a br. 26/2013 od 1. veljače 2013. o izmjeni Priloga XX. (Okoliš) Sporazumu o EGP-u

11/Sv. 132
            
            
               HR
            
            
               Službeni list Europske unije
            
            
               182
            
         22013D0026
   
               L 144/32
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 26/2013
   od 1. veljače 2013.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu (EZ) br. 1102/2008 Europskog parlamenta i Vijeća od 22. listopada 2008. o zabrani izvoza metalne žive i određenih živinih spojeva i smjesa i o sigurnom skladištenju metalne žive (1) treba unijeti u Sporazum o EGP-u.
            
         
               (2)
            
            
               Uredba (EZ) br. 1102/2008 tumači se uzimajući u obzir činjenicu da trgovanje s trećim zemljama ne ulazi u područje Sporazuma o EGP-u pa se zato odredbe ove Uredbe koje brane izvoz žive ne primjenjuju na države EFTA-e. Međutim, odredbe koje se odnose na živu kao otpad su bitne za EGP i države EFTA-e će surađivati kako bi osigurale da je zabrana izvoza učinkovita.
            
         
               (3)
            
            
               Prilog XX. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Iza točke 22. (Direktiva Vijeća 96/59/EZ) Priloga XX. Sporazumu o EGP-u umeće se sljedeća točka:
   
               „22a.
            
            
               
                  32008 R 1102: Uredba (EZ) br. 1102/2008 Europskog parlamenta i Vijeća od 22. listopada 2008. o zabrani izvoza metalne žive i određenih živinih spojeva i smjesa i o sigurnom skladištenju metalne žive (SL L 304, 14.11.2008., str. 75.).
               Odredbe Uredbe, u smislu ovog Sporazuma, sadrže sljedeće prilagodbe:
               
                           (a)
                        
                        
                           Članak 1. glasi:
                           ‚Dopušta se izvoz metalne žive (Hg, CAS br. 7439-97-6), živine rude, živinog (I) klorida (Hg2Cl2, CAS br. 10112-91-1), živinog (II) oksida (HgO, CAS br. 21908-53-2) i mješavina metalne žive s drugim tvarima, uključujući živine slitine, s koncentracijom žive od najmanje 95 % masenog udjela iz EU-a u države EFTA-e i obrnuto kao i među državama EFTA-e.
                           To ne dovodi u pitanje stroži uvoz ili zabrane izvoza koje postoje u državama EFTA-e u trenutku uvrštavanja ove Uredbe u Sporazum o EGP-u.
                           Države EFTA-e poduzimaju učinkovite mjere kako bi se osiguralo da živa i spojevi i smjese žive, kako je navedeno u prvom podstavku, ne izvoze iz EU-a u treće zemlje preko država EFTA-e. Isto vrijedi i za mješavine metalne žive s drugim tvarima samo za potrebe izvoza metalne žive iz EU-a u treće zemlje preko države EFTA-e. To se ne primjenjuje na izvoze spojeva spomenih u prvom podstavku ako su namjenjeni za istraživanje i razvoj te medicinske svrhe ili za analizu.’
                        
                     
                           (b)
                        
                        
                           Članak 9. ne primjenjuje se na države EFTA-e.”
                        
                     
         Članak 2.
   Tekst Uredbe (EZ) br. 1102/2008 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 2. veljače 2013., pod uvjetom da su sve obavijesti iz članka 103. stavka 1. Sporazuma o EGP-u podnesene (2).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 1. veljače 2013.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 304, 14.11.2008., str. 75.
   
      (2)  Ustavni zahtjevi nisu navedeni.